4. ΑΝΑΓΚ. ΝΟΜΟΣ υπ’ αριθ. 1853 της 16/23 Ιουν. 1951 Περί εκτελέσεως έργων επί των παρακτίων χώρων Γλυφάδας. Άρθρον μόνον.1.-Επί τω σκοπώ της εκτελέσεως των υπό της παρ.1 του άρθρ.1 του Α.Ν. 1056/37 «περί ρυθμίσεως ζητημάτων τινών Δημοσίων Κτημάτων εν τη παραλία του Σαρωνικού» καθοριζομένων έργων δημοσίας ωφελείας επί των παρακτίων χώρων της Γλυφάδας, πάντα τα επί των χώρων τούτων δικαιώματα του Δημοσίου, τα περιελθόντα αυτώ δυνάμει των διατάξεων του άρθρ.1 του ως άνω Α. Νόμου και του εις εκτέλεσιν αυτού εκδοθέντος Β.Δ. της 17 Μαρτ. 1938 «περί αναγκαστικής απαλλοτριώσεως γηπέδων εις Γλυφάδα», παραχωρούνται προς τον Δήμον Γλυφάδας και ενασκούνται υπό τούτου κατά τα εν τω παρόντι οριζόμενα. 2.Εις τον Δήμον Γλυφάδας ανατίθεται η μέριμνα, όπως, είτε απ’ ευθείας δι’ ιδίων αυτού μέσων, είτε δι’ εκμισθώσεως προς φυσικά ή νομικά πρόσωπα, εν όλω ή εν μέρει, προβή εις την εκτέλεσιν των κατά την προηγουμένην παράγραφον έργων. Η εκμίσθωσις δύναται να ενεργήται είτε δια δημοπρασίας κατά τας κειμένας διατάξεις είτε και απ’ ευθείας επί τη βάσει συμβάσεων κυρουμένων δι’ αποφάσεων των Υπουργών Οικονομικών και Εμπορίου. Τα εκ των συμβάσεων τούτων προκύπτοντα δικαιώματα ως και αι σχετικαί υποχρεώσεις του εκμισθωτού, ο έλεγχος και η παρακολούθησις της εκτελέσεως αυτών, ως και η παραλαβή των επί τη βάσει των συμβάσεων τούτων εκτελουμένων έργων, ανήκουσιν εις τον Δήμον Γλυφάδας. 3.Δια Β.Δ/των, εκδιδομένων τη προτάσει των Υπουργών Οικονομικών, Εμπορίου και Κοινωνικής Προνοίας ορισθήσονται ειδικώτερον τα εκτελεσθησόμενα έργα, ο τρόπος και αι προθεσμίαι εκτελέσεως αυτών, ως και πάσα λεπτομέρεια σχετική προς την εκτέλεσιν του παρόντος. 4.Η κατά την παρ.2 του άρθρ.8 του Νόμ. 1706/1951 εξάμηνος προθεσμία, προκειμένου περί της εκτελέσεως των κατά τα ανωτέρω έργων επί των παρακτίων χώρων της Γλυφάδας, ορίζεται διετής. Εις περίπτωσιν κατά την οποίαν δεν ήθελε γίνει έναρξις εκτελέσεως των έργων τούτων υπό του Δήμου Γλυφάδας εντός της ως άνω διετούς προθεσμίας, αίρεται η προς αυτόν παραχώρησις των εν παρ. 1 του παρόντος δικαιωμάτων, τα οποία αυτοδικαίως επανέρχονται εις το Δημόσιον. 5.Της κατά την παρ.1 του παρόντος άρθρου παραχωρήσεως εξαιρείται η ζώνη του χειμερίου κύματος, ως προς το οποίον εφαρμόζονται αι κείμεναι περί τούτου διατάξεις. Ο παρών νόμος υποβληθήσεται εις την Βουλήν προς κύρωσιν άμα τη επαναλήψει των εργασιών αυτής. 